યશરાજ ફિલ્મ્સની 'ઠગ્સ ઓફ હિન્દોસ્તાન' રીલિઝ થઈ ગઈ છે. આ ફિલ્મને લઈ ચાહકોમાં ઘણી જ ઉત્સુકતા જોવા મળી હતી. 300 કરોડ રૂપિયામાં બનેલી આ ફિલ્મ ઈ.સ. 1700ની વાત કરે છે. જ્યારે ભારતમાં અંગ્રેજોનું શાસન હતું અને ભારતીય રાજા તેમની સામે લડતા હતાં પરંતુ તેમનો કારમો પરાજય થયો હતો. આવા જ એક રાજા રોનિત રોય હોય છે. તેની દીકરી ઝાફિરા(ફાતિમા સના શેખ)ની સામે જ અંગ્રેજ ક્લાઈવ(લ્યોડ ક્લાઈવ)એ તેના પરિવારની કત્લેઆમ કરી હોય છે. ઝઆફિરા પિતાના સૌથી વિશ્વાસુ માણસ ખુદાબક્ષ આઝાદ(અમિતાભ બચ્ચન)ની મદદથી ઠગ્સ લોકોને ભેગા કરીને અંગ્રેજોની ઈસ્ટ ઈન્ડિયા કંપની સામે લડે છે. આ સમય દરમિયાન ક્લાઈવનો ખાસ માણસ ફિરંગી(આમિર ખાન)ને આઝાદની શોધખોળ કરવાનું કામ સોંપે છે. ફિલ્મમાં ઘણી જ બધી એક્શન તથા ઈમોશન છે. ફિલ્મમાં આગળ શું થવાનું છે, તે પહેલેથી જ ખબર પડી જાય છે.